stanford-oval/wikipedia huggingface dataset:
หม้อข้าวหม้อแกงลิง
การปลูกเลี้ยง > การขยายพันธุ์

การเพาะเมล็ด ให้โรยบนสแฟกนัมมอสส์ที่เปียกชื้นหรือบนวัสดุปลูกอื่นๆที่ผ่านการฆ่าเชื้อแล้ว เช่นขุยมะพร้าว, พีทมอสส์ ฯลฯ หลังฝักแตกออกให้รีบเพาะเมล็ดเพราะอัตรางอกจะลดลงเรื่อยๆเมื่อเก็บไว้นานเข้า ส่วนผสม 50:50 ที่ใช้ในการปลูกกล้วยไม้เช่นมอสส์กับเพอร์ไลต์ เป็นส่วนผสมที่เหมาะที่สุดในการเพาะเมล็ด เมล็ดจะใช้เวลาประมาณ 3 สัปดาห์ จนถึง 3เดือนจึงงอกเป็นต้นอ่อน
การปักชำ แช่หรือทาด้วยน้ำยาเร่งราก และทำการปักชำโดยนับอย่างน้อยสองข้อลำต้น ปักกิ่งพันธุ์ในวัสดุปลูก อาทิสแฟกนัมมอสส์ ถ้าความชื้นและแสงพอเพียงต้นไม้จะงอกรากใน 1-2 เดือนและจะเริ่มให้หม้อใน 6 เดือน
การเพาะเลี้ยงเนื้อเยื่อ ในปัจจุบันเป็นการเพาะเลี้ยงในเชิงการค้าซึ่งได้ช่วยลดจำนวนต้นไม้ที่ถูกเก็บออกจากป่ามาขายได้เป็นอย่างดี แต่อย่างไรก็ดี พืชหายากจำนวนมากยังถูกเก็บออกมาขาย เป็นเพราะราคาที่แพงของมันนั่นเอง หม้อข้าวหม้อแกงลิงถูกบรรจุในรายชื่อพืชที่ถูกคุกคามหรือเสี่ยงต่อการสูญพันธุ์ของไซเตสในบัญชี 1 และ 2
การเสียบยอดหรือการเสียบข้อ เป็นวิธีการขยายพันธุ์ซึ่งต้นมียอดพันธ์และต้นที่ใช้เป็นตอ ต้นตอ อาทิ N.mirabilis N.rafflesiana และลูกผสมซึ่งเติบโตได้ดีทั่วไป อีกตัวเลือกหนึ่งคือลูกผสม N.thorelii ซึ่งมีรากสะสมอาหาร (tuberous roots) โดยวิธีการสังเขบคือ อนึ่งก่อนเริ่มการเสียบยอดนั้นควรงดการรดน้ำทั้งต้นตอและยอดอย่างน้อยหนึ่งวันเพื่อให้น้ำเลี้ยงถูกใช้ไปจำนวนหนึ่งเพื่อป้องกันแผลเน่า เริ่มแรกนั้นนำต้นตอตัดด้วยมีดโกน มีด หรือคัตเตอร์ อย่างน้อยหนึ่งส่วนสองของต้น จากนั้นผ่ากลางลำต้นตออย่างน้อยหนึ่งใบมีดโกน จากนั้นตัดยอดต้นยอดพันธ์นับลงมาอย่างน้อยสองข้อลำต้นจากนั้นจึงใช้มีดเหลาให้เป็นทรงสามเหลี่ยมและใช้มีดเหลาขอบข้างให้เห็นถึงท่อน้ำเลี้ยง จากนั้นจึงนำยอดไปเสียบกับตอที่เตรียมไว้ โดยใช้เชือกฟางหรือเคเบิลไทร์ในการล็อกให้ยอดกับต่อติดกัน จากนั้นจึงนำไปใส่ถุงอบซึ่งมีขนาดไม่เล็กจนเกินไป มั่นสังเกตว่ายอดกับตอสมานกันหรือไม่ ภายใน 2สัปดาห์หรือรอจนแตกใบใหม่อย่างน้อยสองใบจึงสามารถนำออกจากถุงอบ ทั้งนี้ต้องมีการปรับสภาพต้นโดนการค่อยๆเจาะถึงทีละรูเพื่อให้ต้นคุ้ยเคยกับสภาพอากาศภายนอก จากนั้นจึงนำไปเลี้ยงต่อได้ตามปกติ
ข้อดีของการเสียบยอดคือ หม้อข้าวหม้อแกงลิงบางสายพันธุ์ที่เติบโตช้าหรือมีรากที่น้อย วิธีการนี้จะช่วยให้ต้นเติบโตได้ดีขึ้นในบางสายพันธุ์
สปีชีส์

บทความหลัก: รายชื่อชนิดของหม้อข้าวหม้อแกงลิง
มีมากกว่า 100 ชนิดและถูกค้นพบชนิดใหม่เรื่อย ๆ ทุกปี
สปีชีส์ > หม้อข้าวหม้อแกงลิงในประเทศไทย

ในประเทศไทยพบหม้อข้าวหม้อแกงลิงกระจายพันธุ์ตั้งแต่ภาคตะวันออกเฉียงเหนือ ภาคกลาง ภาคตะวันออก และภาคใต้ ชนิดของหม้อข้าวหม้อแกงลิงที่ถูกบันทึกไว้ว่าพบในประเทศไทยมีดังนี้ : (เรียงตามอักษรภาษาอังกฤษ / เครื่องหมายดอกจัน * ต่อท้ายหมายถึงไม่ใช่พืนถิ่นเดียว)
Nepenthes ampullaria *  (ไทย: หม้อแกงลิง )  ค้นพบปี ค.ศ. 1835
Nepenthes andamana ค้นพบปี ค.ศ. 2010
Nepenthes chang ค้นพบปี ค.ศ. 2010
Nepenthes gracilis *  (ไทย: หม้อข้าวหม้อแกงลิง )  ค้นพบปี ค.ศ. 1839
Nepenthes kampotiana * ค้นพบปี ค.ศ. 1909
Nepenthes kerrii * ค้นพบปี ค.ศ. 2010
Nepenthes kongkandana ค้นพบปี ค.ศ. 2015
Nepenthes krabiensis ค้นพบปี ค.ศ. 2016
Nepenthes mirabilis *   (ไทย: เขนงนายพราน )  ค้นพบปี ค.ศ. 1869
Nepenthes rosea ค้นพบปี ค.ศ. 2014
Nepenthes sanguinea *  (ไทย: หม้อแกงลิงเขา )  ค้นพบปี ค.ศ. 1849
Nepenthes smilesii *  (ไทย: น้ำเต้าพระฤๅษี )  ค้นพบปี ค.ศ. 1895
Nepenthes suratensis ค้นพบปี ค.ศ. 2010
Nepenthes thai ค้นพบปี ค.ศ. 2009
Nepenthes thorelii *  (ไทย: น้ำเต้าลม )  ค้นพบปี ค.ศ. 1990
Nepenthes hirtella * (ไทย: เสืออำพล) ค้นพบปี ค.ศ. 2021
Nepenthes bracteosa* (ไทย: เสือนคร)  ค้นพบปี ค.ศ. 2021
สปีชีส์ > หม้อข้าวหม้อแกงลิงในประเทศไทย > สายพันธุ์ย่อย

N. anamensis * ค้นพบปี ค.ศ. 1908  (ปัจจุบันถูกจัดให้เป็น Var.ย่อยของ Nepenthes mirabilis หรือ เขนงนายพราน)
N. globosa ค้นพบปี ค.ศ. 2010  (ปัจจุบันถูกจัดให้เป็น Var.ย่อยของ Nepenthes mirabilis หรือ เขนงนายพราน)
ลูกผสมตามธรรมชาติและที่ถูกเพาะพันธุ์โดยฝีมือมนุษย์

ดูเพิ่ม: รายชื่อชนิดลูกผสมทางธรรมชาติของหม้อข้าวหม้อแกงลิง
มีลูกผสมมากมาย ยกตัวอย่างเช่น
N. × alisaputrana (N. burbidgeae × N. rajah)
N. × bauensis (N. gracilis × N. northiana)
N. × cantleyi (N. bicalcarata × N. gracilis)
N. × cincta (N. albomarginata × N. northiana)
N. × ferrugineomarginata (N. albomarginata × N. reinwardtiana)
N. × ghazallyana (N. gracilis × N. mirabilis)
N. × harryana (N. edwardsiana × N. villosa)
N. × hookeriana (N. ampullaria × N. rafflesiana)
N. × kinabaluensis (N. rajah × N. villosa)
N. × kuchingensis (N. ampullaria × N. mirabilis)
N. × merrilliata (N. alata × N. merrilliana)
N. × mirabilata (N. alata × N. mirabilis)
N. × pangulubauensis (N. mikei × N. pectinata)
N. × pyriformis (N. inermis × N. talangensis)
N. × sarawakiensis (N. muluensis × N. tentaculata)
N. × trichocarpa (N. ampullaria × N. gracilis)
N. × truncalata (N. alata × N. truncata)
N. × trusmadiensis  (N. lowii × N. macrophylla)
N. × tsangoya ((N. alata × N. merrilliana) × N. mirabilis)
N. × ventrata (N. alata × N. ventricosa)
ตัวอย่างบางส่วนลูกผสมโดยมนุษย์เป็นผู้ผสมขึ้นที่เรารู้จักกันดี:
N. Coccinea ((N. rafflesiana × N. ampullaria) × N. mirabilis)
N. Emmarene (N. khasiana × N. ventricosa)
N. Gentle (N. fusca × N. maxima)
N. Judith Finn (N. veitchii × N. spathulata)
N. Miranda ((N. maxima × N. northiana) × N. maxima)
N. Mixta (N. northiana × N. maxima)
N. Ventrata (N. ventricosa × N. alata)
สถานะการอนุรักษ์

เนื่องจากหม้อข้าวหม้อแกงลิงหลายชนิดมีความเสี่ยงสูงต่อการสูญพันธุ์ทั้งจากเก็บออกมาขาย หรือบุกรุกป่าเพื่อที่ทำกิน ทำให้สหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) บรรจุรายชื่อหม้อข้าวหม้อแกงลิงทุกชนิดลงในบัญชีอนุรักษ์ของอนุสัญญาไซเตส ในส่วนของประเทศไทยที่เป็นสมาชิกนั้น ได้กำหนดนโยบาย มาตรการต่างๆ ที่เกี่ยวข้องให้เป็นไปตามอนุสัญญาฯ
ตามประกาศกระทรวงเกษตรและสหกรณ์เรื่อง พืชอนุรักษ์ตามพระราชบัญญัติพันธุ์พืช พ.ศ. 2518 และแก้ไขเพิ่มเติม (ฉบับที่ 2) พ.ศ. 2535 มีรายละเอียดเกี่ยวกับหม้อข้าวหม้อแกงลิงดังนี้
วงศ์หม้อข้าวหม้อแกงลิง (NEPENTHACEAE (Pitcher-plants))
พืชอนุรักษ์บัญชีที่ 1
Nepenthes khasiana (Indian pitcher plant)
Nepenthes rajah  (Kinabalu pitcher plant)
พืชอนุรักษ์บัญชีที่ 2
Nepenthes spp. (Pitcher-plants, สกุลหม้อข้าวหม้อแกงลิงทุกชนิด)
โดยมีข้อบังคับไว้เกี่ยวกับพืชอนุรักษ์ดังนี้
ห้ามมิให้ผู้ใดนำเข้า ส่งออก หรือนำผ่านพืชอนุรักษ์และซากของพืชอนุรักษ์ เว้นแต่ได้รับหนังสืออนุญาตจากอธิบดีหรือผู้ซึ่งอธิบดีมอบหมาย (มาตรา 29 ตรี)
ผู้ใดประสงค์จะขยายพันธุ์เทียมพืชอนุรักษ์เพื่อการค้า  ให้ยื่นคำขอขึ้นทะเบียนสถานที่เพาะเลี้ยงพืชอนุรักษ์ต่อกรมวิชาการเกษตร (มาตรา 29 จัตวา)
แหล่งข้อมูลอื่น

Nepenthes - the Monkey Cups เก็บถาวร 2013-07-08 ที่ เวย์แบ็กแมชชีน from the Botanical Society of America
Photographs of Nepenthes in their natural habitats by Joachim Nerz
Nepenthes photographs at the Carnivorous Plant Photo Finder
The Carnivorous Plant FAQ: Nepenthes by Barry Rice
Evolution -- Nepenthes Phylogeny from the International Carnivorous Plant Society
ส่วนประกอบพื้นฐานของหม้อบน
ภาพวาดของพลูคีเน็ต รูป N. distillatoria จาก
Almagestum Botanicum (สารานุกรมพฤกษศาสตร์ )  ปี ค.ศ. 1696
ภาพประกอบของ Cantharifera ใน Herbarium Amboinensis (พรรณไม้จากอองบง)  ของรัมฟิออซ, เล่ม 5, ปี ค.ศ. 1747 ถึงแม้ว่าจะถูกวาดหลังศตวรรษที่ 17 แต่ไม้เถาทางขวาไม่ใช่หม้อข้าวหม้อแกงลิง แต่เป็น Flagellaria
ภาพวาดของ Bandura zeylanica (N. distillatoria) จาก Thesaurus Zeylanicus (อรรถาภิธานจากศรีลังกา)  ของเบอร์แมน ในปี ค.ศ. 1737
โรงเรือนปลูกหม้อข้าวหม้อแกงลิงของ สถานเพาะเลี้ยงวิตช์ ภาพใน The Gardener s' Chronicle (บันทึกของชาวสวน )  ปี ค.ศ. 1872
หม้อข้าวหม้อแกงลิง จาก Species Plantarum (ชนิดพันธุ์พืช)  ของคาโรลัส ลินเนียส ปี ค.ศ. 1753
Nepenthes rajah ที่ถูกเพาะเลี้ยงกับหม้อข้าวหม้อแกงลิงชนิดอื่นๆ
Nepenthes × cincta
Nepenthes × ventrata
N. ventricosa × (N. lowii x N. macrophylla)
007 เจาะดวงตาเพชฌฆาต

| 007 เจาะดวงตาเพชฌฆาต |
| --- | --- |
ใบปิดภาพยนตร์
กำกับ: จอห์น เกลน
บทภาพยนตร์: ริชาร์ด เมบอม ไมเคิล จี. วิลสัน
สร้างจาก: ฟอร์ยัวร์อายส์โอนลี โดย เอียน เฟลมมิง
อำนวยการสร้าง: อัลเบิร์ต อาร์. บรอคโคลี
นักแสดงนำ: โรเจอร์ มัวร์ แกฮอล บูเคต์ โทปอล ลินน์ ฮอลลี จอห์นสัน จูเลียน โกลเวอร์
กำกับภาพ: แอลัน ฮูม
ตัดต่อ: จอห์น โกรเวอร์
ดนตรีประกอบ: บิลล์ คอนติ
บริษัทผู้สร้าง: อีออนโปรดักชันส์ 
ผู้จัดจำหน่าย: ยูไนเต็ดอาร์ตติสต์
วันฉาย:   24 มิถุนายน ค.ศ. 1981 (1981-06-24) 
ความยาว: 127 นาที
ประเทศ: สหราชอาณาจักร
ภาษา: อังกฤษ
ทุนสร้าง: 28 ล้านดอลลาร์สหรัฐ
ทำเงิน: $195.3 ล้านดอลลาร์สหรัฐ
007 เจาะดวงตาเพชฌฆาต (อังกฤษ: For Your Eyes Only) เป็นภาพยนตร์แนวสายลับฉายเมื่อปี ค.ศ. 1981 เป็นภาพยนตร์เรื่องที่สิบสองใน ภาพยนตร์ชุด เจมส์ บอนด์ ที่สร้างโดย อีออนโปรดักชันส์ แสดงนำโดย โรเจอร์ มัวร์ รับบทเป็น เจมส์ บอนด์ สายลับเอ็มไอ6 ครั้งที่ห้า เป็นการกำกับครั้งแรกของ จอห์น เกลน ซึ่งเคยทำหน้าที่เป็นผู้ตัดต่อภาพยนตร์และผู้กำกับกองสองในภาพยนตร์บอนด์สามเรื่องก่อนหน้านี้
บทภาพยนตร์เขียนโดย ริชาร์ด เมบอมและไมเคิล จี. วิลสัน โดยนำตัวละครและองค์ประกอบเนื้อเรื่องจากสองเรื่องสั้นในหนังสือรวมเรื่องสั้น ฟอร์ยัวร์อายส์โอนลี ของ เอียน เฟลมมิง เมื่อปี ค.ศ. 1960 ได้แก่ ฟอร์ยัวร์อายส์โอนลี และ "ริซิโก" ในภาพยนตร์ บอนด์พยายามตามหาระบบควมคุมขีปนาวุธ โดยเขาได้เข้าไปพัวพันกับนักธุรกิจชาวกรีกและ มารีนา แฮฟล็อก ผู้หญิงที่ต้องการล้างแค้นให้กับพ่อแม่ของเธอซึ่งถูกฆาตกรรม องค์ประกอบในบทภาพยนตร์บางส่วนได้รับแรงบันดาลใจจากนวนิยาย ลิฟแอนด์เล็ตดาย, โกลด์ฟิงเกอร์ และ ออนเฮอร์แมจิสตีส์ซีคริตเซอร์วิซ
เรื่องย่อ

เจมส์ บอนด์ (Roger Moore) ต้องตามหาอุปกรณ์ที่ชื่อว่า ATAC ซึ่งมันเป็นเครื่องควบคุมการยิงขีปนาวุธ ถ้าบอนด์หาไม่เจอแล้วของตกไปอยู่ในมือคนผิดขึ้นมา เรื่องเลวร้ายต้องเกิดขึ้นอย่างแน่นอน ซึ่งการผจญภัยครั้งนี้ก็นำบอนด์ไปพบกับ เมลีน่า เฮฟล็อก (Carole Bouquet ) สาวชาวกรีกที่สวยและเข้มแข็ง ที่กำลังหาร่องรอยคนฆ่าพ่อแม่ของเธอ บอนด์ก็ต้องปกป้องเธอพร้อมทั้งร่วมมือกับเธอในการตามหาคนร้ายตัวจริง เพราะเป็นไปได้ว่า คนที่ฆ่าพ่อแม่เธอและคนที่หาทางชิงเครื่อง ATAC ไปนั้นจะเป็นคนเดียวกัน
ตัวละครหลัก

| --- | --- |
นักแสดง: รับบทเป็น
โรเจอร์ มัวร์ (Roger Moore): เจมส์ บอนด์ (James Bond)
ลอยส์ แม็กซ์เวลล์ (Lois Maxwell): มันนี่เพ็นนี (Miss Moneypenny)
เดสมอนด์ เลเวลีน (Desmond Llewelyn): คิว (Q) นักประดิษฐ์ของบอนด์
จอห์น โฮลลิส* (John Hollis): เอิร์นส์ สตาฟโร โบลเฟลด์ (Ernst Stavro Blofeld) (แสดงเงียบ)
โรเบิร์ต ริตตี้ (Robert Rietty): เอิร์นส์ สตาฟโร โบลเฟลด์ (Ernst Stavro Blofeld) (พากย์เสียง)
จูเลียน โกลเวอร์ (Julian Glover): อริสโตเติล คริสตาโตส (Aristotle Kristatos) ศัตรู
แครอล บูเควต (Carole Bouquet: เมลิน่า(จูดี้) เฮฟล็อก (Melina(Judy) Havelock) ผู้หญิงของบอนด์
ลีนน์-ฮอลลี่ จอห์นสัน (Lynn-Holly Johnson): บีบี้ ดาห์ล (Bibi Dahl) ผู้หญิงของบอนด์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ 007 เจาะดวงตาเพชฌฆาต
วิกิคำคม มีคำคมที่กล่าวโดย หรือเกี่ยวกับ 007 เจาะดวงตาเพชฌฆาต
007 เจาะดวงตาเพชฌฆาต ที่อินเทอร์เน็ตมูวีเดตาเบส
| ด ค กเจมส์ บอนด์ในภาพยนตร์ |
| --- | --- |
 รายชื่อ  การสร้าง  การแสดง 
อีออนโปรดักชันส์:  พยัคฆ์ร้าย 007 (1962)  เพชฌฆาต 007 (1963)  จอมมฤตยู 007 (1964)  ธันเดอร์บอลล์ 007 (1965)  จอมมหากาฬ 007 (1967)  007 เพชรพยัคฆราช (1971)  007 ยอดพยัคฆ์ราชินี (1969)  พยัคฆ์มฤตยู 007 (1973)  007 เพชฌฆาตปืนทอง (1974)  007 พยัคฆ์ร้ายสุดที่รัก (1977)  007 พยัคฆ์ร้ายเหนือเมฆ (1979)  007 เจาะดวงตาเพชฌฆาต (1981)  007 เพชฌฆาตปลาหมึกยักษ์ (1983)  007 พยัคฆ์ร้ายพญายม (1985)  007 พยัคฆ์สะบัดลาย (1987)  007 รหัสสังหาร (1989)  พยัคฆ์ร้าย 007 รหัสลับทลายโลก (1995)  007 พยัคฆ์ร้ายไม่มีวันตาย (1997)  007 พยัคฆ์ร้ายดับแผนครองโลก (1999)  ดาย อนัทเธอร์ เดย์ 007 พยัคฆ์ร้ายท้ามรณะ (2002)  007 พยัคฆ์ร้ายเดิมพันระห่ำโลก (2006)  007 พยัคฆ์ร้ายทวงแค้นระห่ำโลก (2008)  พลิกรหัสพิฆาตพยัคฆ์ร้าย 007 (2012)  องค์กรลับดับพยัคฆ์ร้าย (2015)  007 พยัคฆ์ร้ายฝ่าเวลามรณะ (2021) 
ไม่ได้สร้างโดยอีออนฯ:  ทีเด็ดเจมส์บอนด์ 007 (1967)  พยัคฆ์เหนือพยัคฆ์ (1983) 
ประวัติศาสตร์:  ทศวรรษ 1960  ทศวรรษ 1970  ทศวรรษ 1980  ทศวรรษ 1990  ทศวรรษ 2000 
นักแสดงและตัวละคร:  ตัวละครประจำ  นักแสดงประจำ  นักแสดงที่ได้รับคัดเลือกสำหรับบทเจมส์ บอนด์  สาวบอนด์ 
บทความที่เกี่ยวข้อง:  เอกลักษณ์  เพลง  ฉากในลำกล้องปืน  สถานที่  บิกีนี่สีขาวของเออร์ซูลา แอนเดรส  "คาสิโนรอยัล" (ไคลแมกซ์!) 
 หนังสือ  หมวดหมู่  สถานีย่อย (ภาพยนตร์)
คิม เปตราส

| คิม เปตราส |
| --- | --- |
เปตราสใน ค.ศ. 2021
ข้อมูลพื้นฐาน
เกิด:  (1992-08-27) 27 สิงหาคม ค.ศ. 1992 (32 ปี) โคโลญ เยอรมนี
แนวเพลง:  ป็อป  อีดีเอ็ม  แดนซ์ป็อป  อิเล็กโทรป็อป  บับเบิลกัมป็อป 
อาชีพ:  นักร้อง  นักแต่งเพลง 
ช่วงปี: 2008–ปัจจุบัน
ค่ายเพลง: ไบโอนิกบอลรูม บันเฮด อามิโก รีพับลิก

เว็บไซต์: kimpetras.com
นักดนตรี
คิม เปตราส (เยอรมัน: Kim Petras; เกิด 27 สิงหาคม ค.ศ. 1992) เป็นนักร้องและนักแต่งเพลงชาวเยอรมันซึ่งทำงานหลักในลอสแอนเจลิส ระหว่าง ค.ศ. 2016 ถึง 2020 เธอออกเพลงในฐานะศิลปินอิสระภายใต้สังกัดบันเฮดเรเคิดส์ของเธอเอง ก่อนได้เซ็นสัญญากับอามิโกและรีพับลิกใน ค.ศ. 2021
เปตราสเริ่มบันทึกเสียงตั้งแต่ยังเป็นวัยรุ่น เธอเปิดตัวเอกซ์เทนเดดเพลย์ชื่อ วันพีซออฟเทป เมื่อ ค.ศ. 2011 เธอออกซิงเกิลแรก "ไอโดนต์วอนต์อิตแอตออล" ใน ค.ศ. 2017 ซึ่งเข้าสู่ชาร์ตเพลงไวรัลหลายชาร์ตบนสปอติฟาย ตามด้วยเพลงที่ติดชาร์ตบนบิลบอร์ดอย่าง "ฟีลลิงออฟฟอลลิง" (กับชีต โคดส์), "ฮาร์ตทูเบรก" และ "1, 2, 3 เดย์อัป" (ร้องรับเชิญโดยโซฟี)
เปตราสออกอัลบัมชุดแรกในชื่อ แคลริตี เมื่อวันที่ 29 มิถุนายน ค.ศ. 2019 ซึ่งได้รับการยกย่องจากนักวิจารณ์เพลงและติดอันดับที่เจ็ดบนชาร์ตฮีตซีกเกอร์และอันดับที่ 26 บนอินดิเพนเดนต์อัลบัม จากนั้นเธอออกอัลบัมชุดที่สอง เทิร์นออฟเดอะไลต์ ในเดือนตุลาคม ค.ศ. 2019 ปีถัดมา เธอประสบความสำเร็จมากขึ้นด้วยเพลง "มาลิบู" และ "โบรกเคนกลาส" (กับไคโก)
ใน ค.ศ. 2021 เปตราสออกอีพีชื่อ ซลัตป็อป ปีถัดมา ออกซิงเกิล "อันโฮลี" ร่วมกับแซม สมิธ นับเป็นซิงเกิลแรกของเธอที่ติดอันดับหนึ่งบนชาร์ตซิงเกิลแห่งสหราชอาณาจักร และบิลบอร์ดฮอต 100 และยังได้รับรางวัลแกรมมีเป็นครั้งแรก ในสาขาการแสดงเพลงป็อปคู่หรือกลุ่มยอดเยี่ยม ด้วย
แหล่งข้อมูลอื่น

เว็บไซต์ทางการ
007 พยัคฆ์ร้ายทวงแค้นระห่ำโลก

| 007 พยัคฆ์ร้ายทวงแค้นระห่ำโลก |
| --- | --- |
ใบปิดภาพยนตร์
กำกับ: มาร์ก ฟอร์สเตอร์
เขียนบท:   พอล แฮกกิส  นีล เพอร์วิสรอเบิร์ต เวด 
สร้างจาก: เจมส์ บอนด์ โดย เอียน เฟลมมิง
อำนวยการสร้าง:   ไมเคิล จี. วิลสัน  บาร์บารา บรอคโคลี 
นักแสดงนำ:   แดเนียล เครก  โอลกา คูริลเลนโก  มัตติเยอ อมาลริก  จิอันคาโล จิอันนินี  เจฟฟรีย์ ไรท์  จูดี เดนช์ 
กำกับภาพ: โรเบอร์โต แชร์เฟอร์
ตัดต่อ:   แม็ตต์ ชีสส์  ริชาร์ด เพียร์ซัน 
ดนตรีประกอบ: เดวิด อาร์โนลด์
บริษัทผู้สร้าง: อีออนโปรดักชันส์ เมโทร-โกลด์วิน-เมเยอร์ โคลัมเบียพิกเจอส์ 
ผู้จัดจำหน่าย: โซนีพิกเจอร์สรีลีดซิง
วันฉาย:   29 ตุลาคม ค.ศ. 2008 (2008-10-29) (ลอนดอน)  31 ตุลาคม ค.ศ. 2008 (2008-10-31) (สหราชอาณาจักร)  14 พฤศจิกายน ค.ศ. 2008 (2008-11-14) (สหรัฐ) 
ความยาว: 106 นาที
ประเทศ:   สหราชอาณาจักร  สหรัฐ 
ภาษา: อังกฤษ
ทุนสร้าง: 200–230 ล้านดอลลาร์สหรัฐ
ทำเงิน: 589.6 ล้านดอลลาร์สหรัฐ
007 พยัคฆ์ร้ายทวงแค้นระห่ำโลก (อังกฤษ: Quantum of Solace) เป็นภาพยนตร์แนวสายลับฉายเมื่อปี ค.ศ. 2008 เป็นภาพยนตร์ลำดับที่ยี่สิบสองในภาพยนตร์ชุด เจมส์ บอนด์ ของอีออนโปรดักชันส์ กำกับโดย มาร์ก ฟอร์สเตอร์ เขียนบทโดย พอล แฮกกิส, นีล เพอร์วิสและรอเบิร์ต เวด ภาพยนตร์ดำเนินเรื่องต่อจาก 007 พยัคฆ์ร้ายเดิมพันระห่ำโลก และแสดงนำโดย แดเนียล เครก รับบทเป็น เจมส์ บอนด์ สายลับเอ็มไอ6 ครั้งที่สองของเขา, โอลกา คูริลเลนโก, มัตติเยอ อมาลริก, เกมมา อาร์เตอร์ตัน, เจฟฟรีย์ ไรท์และจูดี เดนช์ ในภาพยนตร์ บอนด์หาทางแก้แค้นให้ เวสเปอร์ ลินด์ คนรักของเขาซึ่งเสียชีวิต โดยเขาได้รับการช่วยเหลือจาก คามิลล์ มอนเตส ผู้วางแผนแก้แค้นให้กับครอบครัวของเธอซึ่งถูกฆ่าเสียชีวิต ในที่สุด จากเบาะแสก็พาพวกเขาไปพบกับนักธุรกิจผู้มั่งคั่ง ดอมินิก กรีน สมาชิกขององค์กรควอนตัม ที่ตั้งใจจะก่อให้เกิดการ รัฐประหาร ในโบลิเวียเพื่อยึดการควบคุมน้ำประปาของพวกเขา
เรื่องย่อ

เจมส์ บอนด์ สายลับ MI6 ขับรถจากทะเลสาบการ์ดาโดยมีมิสเตอร์ไวต์อยู่ท้ายรถ เขาถูกคนร้ายขับรถไล่ตามแต่หนีรอดมาได้ บอนด์พาตัวไวต์ไปหา M หัวหน้าของเขาที่เมืองซีเอนา ประเทศอิตาลี M สอบสวนไวต์ถึงองค์กร "ควอนตัม" แต่ถูกมิตเชลล์ สายลับสองหน้าของควอนตัมที่ทำงานเป็นบอดี้การ์ดของตนโจมตี ไวต์หนีไปได้ ส่วนบอนด์ไล่ตามมิตเชลล์ไปและยิงเขาเสียชีวิต บอนด์และ M กลับไปที่ลอนดอนและค้นห้องพักของมิตเชลล์ ซึ่งชี้ไปที่เฮติ บอนด์ไปที่นั่นและสู้กับสเลท นักฆ่าที่ถูกส่งมาฆ่าคามิลล์ คนรักของนักธุรกิจ โดมินิค กรีน บอนด์สืบจนพบว่ากรีนให้ความช่วยเหลือนายพลเมดราโน อดีตนายพลชาวโบลิเวียที่ต้องการขึ้นเป็นประธานาธิบดี และนายพลเมดราโนยังเป็นผู้ที่ฆ่าครอบครัวของคามิลล์
บอนด์ช่วยคามิลล์จากนายพลเมดราโน ก่อนจะตามกรีนไปที่การแสดง ตอสกา ที่เมืองเบรเกินซ์ ประเทศออสเตรีย บอนด์ลอบฟังการประชุมและระบุตัวสมาชิกของควอนตัม แต่ถูกจับได้ ระหว่างหลบหนี เฮนส์ บอดี้การ์ดของสมาชิกควอนตัมถูกฆ่าหลังสู้กับบอนด์ M จึงอนุมานว่าบอนด์ฆ่าเขาและสั่งยกเลิกพาสพอร์ตและบัตรเครดิตของบอนด์ บอนด์เดินทางไปที่อิตาลีเพื่อพบกับเพื่อนเก่า เรอเน แมตธิส ที่นั่นบอนด์พบกับสตรอเบอรี ฟิลด์ส เจ้าหน้าที่ที่ M ส่งมาเพื่อพาตัวบอนด์กลับลอนดอน แต่บอนด์ล่อลวงเธอและไปที่งานระดมทุนของกรีน บอนด์พบกับคามิลล์อีกครั้งและรอดจากการต่อสู้กับตำรวจโบลิเวียที่ทำงานให้นายพลเมดราโน แต่แมตธิสเสียชีวิต
วันต่อมา บอนด์และคามิลล์ขึ้นเครื่องบินเพื่อสำรวจพื้นที่ที่องค์กรควอนตัมถือครอง เครื่องบินของพวกเขาถูกยิงตก บอนด์และคามิลล์กระโดดร่มมาลงที่หลุมยุบและพบความจริงว่าองค์กรควอนตัมตั้งใจจะผูกขาดการจัดการแหล่งน้ำในโบลิเวียเพื่อประโยชน์ของตนเอง บอนด์กลับไปที่เมืองลาปาซและพบ M ซึ่งบอกว่าฟิลด์สถูกฆ่าโดยมีน้ำมันชโลมอยู่ทั่วร่าง บอนด์ไปที่บาร์เพื่อพบกับเจ้าหน้าที่ CIA เฟลิกซ์ เลเทอร์ ผู้ซึ่งบอกบอนด์ว่ากรีนและนายพลเมดราโนจะพบกันที่โรงแรมในทะเลทรายอาตากามา
ที่โรงแรมในทะเลทราย กรีนซึ่งตอนนี้ถือครองสิทธิ์ควบคุมแหล่งน้ำส่วนใหญ่ในโบลิเวีย ยื่นคำขาดให้เขาเป็นผู้เดียวที่สามารถควบคุมการซื้อขายน้ำได้ ด้านบอนด์ลอบเข้าไปในโรงแรมและยิงหัวหน้าตำรวจที่ทรยศแมตธิสเสียชีวิต บอนด์สู้กับกรีน ส่วนคามิลล์สู้กับนายพลเมดราโน ซึ่งถูกคามิลล์ยิงเสียชีวิต ก่อนที่บอนด์ คามิลล์และกรีนที่ถูกจับตัวได้จะหนีออกจากโรงแรมที่กำลังไฟไหม้ บอนด์เค้นข้อมูลเกี่ยวกับองค์กรควอนตัมกับกรีน ก่อนจะปล่อยกรีนทิ้งไว้กลางทะเลทรายกับน้ำมันเครื่องหนึ่งกระป๋อง
บอนด์เดินทางไปที่เมืองคาซัน ประเทศรัสเซียเพื่อพบกับยูซุฟ คาบิรา อดีตคนรักของเวสเปอร์ ลินด์ที่กำลังล่อลวงสายลับชาวแคนาดา บอนด์ไว้ชีวิตคาบิราและออกมาเจอ M ซึ่งแจ้งข่าวว่ากรีนถูกพบเป็นศพอยู่กลางทะเลทราย ถูกยิงสองนัดและมีน้ำมันเครื่องอยู่ในกระเพาะอาหาร M ขอให้บอนด์กลับมาทำงาน แต่บอนด์เดินจากไปพร้อมกับตอบว่าเขาไม่เคยลาออก ก่อนจะทิ้งสร้อยของเวสเปอร์ลงบนหิมะ
นักแสดง

แดเนี่ยล เครก รับบท เจมส์ บอนด์ สายลับรหัส 007
โอลกา คูรีเลนโก รับบท คามิลล์ มอนเทส สายลับชาวโบลิเวีย
มาตีเยอ อมัลริก รับบท โดมินิค กรีน ตัวร้ายหลักของเรื่อง
เจมมา อาร์เทอร์ทัน รับบท สตรอเบอรี ฟิลด์ส สายลับ MI6 สาวบอนด์
จิอันคาร์โล จิอันนีนี่ รับบท เรอเน แมตธิส
เจฟฟรี่ ไรท์ รับบท เฟลิกซ์ ไลเทอร์
จูดี เดนช์ รับบท M
อนาโทล ทอบแมน รับบท เอลวิส พวกของกรีน
เดวิด ฮาร์เบอร์ รับบท เกร็ก บีม หัวหน้าหน่วย CIA ส่วนทวีปอเมริกาใต้
โจอาควิน โคซิโอ รับบท นายพลเมดราโน
เจสเปอร์ คริสเตนเซ่น รับบท มิสเตอร์ไวท์
รอรี่ คินเนียร์ รับบท บิล แทนเนอร์ ผู้ช่วย M
นีล แจ็คสัน รับบท เอ็ดมันด์ สเลท นักฆ่า รับงานสังหารที่เฮติ
เกี่ยวกับภาพยนตร์

ภาพยนตร์เจมส์ บอนด์ เรื่องนี้ เป็นเรื่องแรกในซีรีส์ ที่ฉากยิงปืนเปิดเรื่อง ถูกย้ายมาอยู่ท้ายเรื่อง (กลายเป็น ฉากยิงปืนปิดเรื่อง)
ถือเป็นภาพยนตร์เจมส์ บอนด์ ภาคแรกและภาคเดียวที่สาวบอนด์ตัวเอกไม่ได้ความสัมพันธ์เชิงชู้สาวกับเจมส์ บอนด์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ 007 พยัคฆ์ร้ายทวงแค้นระห่ำโลก
วิกิคำคม มีคำคมที่กล่าวโดย หรือเกี่ยวกับ 007 พยัคฆ์ร้ายทวงแค้นระห่ำโลก
007 พยัคฆ์ร้ายทวงแค้นระห่ำโลก ที่อินเทอร์เน็ตมูวีเดตาเบส
007 พยัคฆ์ร้ายทวงแค้นระห่ำโลก ที่สยามโซน
| ด ค กเจมส์ บอนด์ในภาพยนตร์ |
| --- | --- |
 รายชื่อ  การสร้าง  การแสดง 
อีออนโปรดักชันส์:  พยัคฆ์ร้าย 007 (1962)  เพชฌฆาต 007 (1963)  จอมมฤตยู 007 (1964)  ธันเดอร์บอลล์ 007 (1965)  จอมมหากาฬ 007 (1967)  007 เพชรพยัคฆราช (1971)  007 ยอดพยัคฆ์ราชินี (1969)  พยัคฆ์มฤตยู 007 (1973)  007 เพชฌฆาตปืนทอง (1974)  007 พยัคฆ์ร้ายสุดที่รัก (1977)  007 พยัคฆ์ร้ายเหนือเมฆ (1979)  007 เจาะดวงตาเพชฌฆาต (1981)  007 เพชฌฆาตปลาหมึกยักษ์ (1983)  007 พยัคฆ์ร้ายพญายม (1985)  007 พยัคฆ์สะบัดลาย (1987)  007 รหัสสังหาร (1989)  พยัคฆ์ร้าย 007 รหัสลับทลายโลก (1995)  007 พยัคฆ์ร้ายไม่มีวันตาย (1997)  007 พยัคฆ์ร้ายดับแผนครองโลก (1999)  ดาย อนัทเธอร์ เดย์ 007 พยัคฆ์ร้ายท้ามรณะ (2002)  007 พยัคฆ์ร้ายเดิมพันระห่ำโลก (2006)  007 พยัคฆ์ร้ายทวงแค้นระห่ำโลก (2008)  พลิกรหัสพิฆาตพยัคฆ์ร้าย 007 (2012)  องค์กรลับดับพยัคฆ์ร้าย (2015)  007 พยัคฆ์ร้ายฝ่าเวลามรณะ (2021) 
ไม่ได้สร้างโดยอีออนฯ:  ทีเด็ดเจมส์บอนด์ 007 (1967)  พยัคฆ์เหนือพยัคฆ์ (1983) 
ประวัติศาสตร์:  ทศวรรษ 1960  ทศวรรษ 1970  ทศวรรษ 1980  ทศวรรษ 1990  ทศวรรษ 2000 
นักแสดงและตัวละคร:  ตัวละครประจำ  นักแสดงประจำ  นักแสดงที่ได้รับคัดเลือกสำหรับบทเจมส์ บอนด์  สาวบอนด์ 
บทความที่เกี่ยวข้อง:  เอกลักษณ์  เพลง  ฉากในลำกล้องปืน  สถานที่  บิกีนี่สีขาวของเออร์ซูลา แอนเดรส  "คาสิโนรอยัล" (ไคลแมกซ์!) 
 หนังสือ  หมวดหมู่  สถานีย่อย (ภาพยนตร์)
007 พยัคฆ์ร้ายไม่มีวันตาย

| 007 พยัคฆ์ร้ายไม่มีวันตาย |
| --- | --- |
ใบปิดภาพยนตร์
กำกับ: โรเจอร์ สปอร์ติสวูด
เขียนบท: บรูซ เฟียร์สตีน
สร้างจาก: เจมส์ บอนด์ โดย เอียน เฟลมมิง
อำนวยการสร้าง:   ไมเคิล จี. วิลสัน  บาร์บารา บรอคโคลี 
นักแสดงนำ:   เพียร์ซ บรอสแนน  โจนาทาน ไพรซ์  มิเชล โหย่ว  เทรี แฮตเชอร์  โจ ดอน เบเกอร์  จูดี เดนช์ 
กำกับภาพ: รอเบิร์ต เอลสวิต
ตัดต่อ: มิเชล อาร์เคนด์ ดอมินิก ฟอร์ตัง
ดนตรีประกอบ: เดวิด อาร์โนลด์
บริษัทผู้สร้าง: อีออนโปรดักชันส์ ยูไนเต็ดอาร์ตทิสต์ส 
ผู้จัดจำหน่าย: เอ็มจีเอ็ม ดิสทริบิวชัน โค. (สหรัฐ) ยูไนเต็ดอินเทอร์เนชันนัลพิกเจอร์ส (นานาชาติ)
วันฉาย:   9 ธันวาคม ค.ศ. 1997 (1997-12-09) (ลอนดอน, รอบปฐมทัศน์)    12 ธันวาคม ค.ศ. 1997 (1997-12-12) (สหราชอาณาจักร)    19 ธันวาคม ค.ศ. 1997 (1997-12-19) (สหรัฐ)    6 มีนาคม ค.ศ. 1998 (1998-03-06) (ไทย) 
ความยาว: 119 นาที
ประเทศ: สหราชอาณาจักร สหรัฐ
ภาษา: อังกฤษ
ทุนสร้าง: 110 ล้านดอลลาร์สหรัฐ
ทำเงิน: 333 ล้านดอลลาร์สหรัฐ
007 พยัคฆ์ร้ายไม่มีวันตาย (อังกฤษ: Tomorrow Never Dies) เป็นภาพยนตร์แนวสายลับฉายเมื่อปี ค.ศ. 1997 เป็นภาพยนตร์เรื่องที่สิบแปดใน ภาพยนตร์ชุด เจมส์ บอนด์ ที่สร้างโดย อีออนโปรดักชันส์ แสดงนำโดย เพียร์ซ บรอสแนน รับบทเป็น เจมส์ บอนด์ สายลับเอ็มไอ6 ครั้งที่สอง กำกับโดย โรเจอร์ สปอร์ติสวูด เขียนบทโดย บรูซ เฟียร์สตีน ในภาพยนตร์ บอนด์พยายามหยุดยั้ง เอลเลียต คาร์เวอร์ เจ้าพ่อสื่อผู้บ้าอำนาจ ที่ต้องการจะสร้างเหตุการณ์ที่ทำให้โลกเกิดสงครามโลกครั้งที่สาม
ภาพยนตร์อำนวยการสร้างโดย ไมเคิล จี. วิลสันและบาร์บารา บรอคโคลี เป็นภาพยนตร์บอนด์เรื่องแรกที่สร้างหลังการเสียชีวิตของผู้อำนวยการสร้าง อัลเบิร์ต อาร์. บรอคโคลี โดยมีการแสดงชื่อของเขาในตอนท้ายของภาพยนตร์เพื่อเป็นเกียรติให้กับเขา สถานที่ถ่ายทำ ได้แก่ ประเทศฝรั่งเศส, ไทย, เยอรมนี, เม็กซิโกและสหราชอาณาจักร
ภาพยนตร์ทำเงินได้ดีในบ็อกซ์ออฟฟิศ โดยทำเงินมากกว่า 333 ล้านดอลลาร์สหรัฐทั่วโลก กลายเป็นภาพยนตร์ที่ทำเงินสูงสุดอันดับที่สี่ ในปี ค.ศ. 1997 และได้รับการเสนอชื่อในรางวัลลูกทองคำ ถึงแม้ว่าจะได้รับคำวิจารณ์ที่หลากหลาย ขณะที่ภาพยนตร์ทำเงินในประเทศมากกว่า พยัคฆ์ร้าย 007 รหัสลับทลายโลก ภาพยนตร์บอนด์ก่อนหน้านี้ แต่ 007 พยัคฆ์ร้ายไม่มีวันตาย ก็เป็นภาพยนตร์บอนด์ของเพียร์ซ บรอสแนนเรื่องเดียว ที่ไม่ได้เปิดตัวอันดับที่หนึ่งในบ็อกซ์ออฟฟิศ เนื่องจากภาพยนตร์เปิดตัววันเดียวกับ ไททานิค ทำให้เปิดตัวอันดับที่สองในสัปดาห์ดังกล่าว
นักแสดง

เพียร์ซ บรอสแนน เป็น เจมส์ บอนด์, สายลับเอ็มไอ6 รหัส 007
โจนาทาน ไพรซ์ เป็น เอลเลียต คาร์เวอร์, เจ้าพ่อสื่อไซโคพาท ผู้วางแผนก่อให้เกิดสงครามโลกครั้งที่สาม เพื่อต้องการสิทธิ์การแพร่ภาพในประเทศจีน
มิเชล โหย่ว เป็น พันเอก ไว ลิน, สายลับจีนผู้มีฝีมือและพันธมิตรของบอนด์
เทรี แฮตเชอร์ เป็น แพริส คาร์เวอร์, อดีตแฟนสาวของบอนด์ซึ่งตอนนี้เป็นภรรยาของคาร์เวอร์
จูดี เดนช์ เป็น เอ็ม, หัวหน้าเอ็มไอ6, เดนช์รับบทเดิมจาก พยัคฆ์ร้าย 007 รหัสลับทลายโลก
โจ ดอน เบเกอร์ เป็น แจ็ก เวด, ผู้ประสานงานจากซีไอเอ, เบเกอร์รับบทเดิมจาก พยัคฆ์ร้าย 007 รหัสลับทลายโลก
ริกกี เจย์ เป็น เฮนรี กุปตา, "ผู้ก่อการร้ายเทคโนโลยี" ชาวอเมริกัน เป็นลูกจ้างของคาร์เวอร์ ผู้เขียนบท บรูซ เฟียร์สตีน กล่าวว่าเขาตั้งชื่อตัวละครจากร้านขนมปังชื่อ กุปตาเบเกอรี ซึ่งเขาผ่านร้านดังกล่าวตอนที่กำลังเดินทางมายังสตูดิโอ
เกิทซ์ ออตโต เป็น ริชาร์ด สแตมเปอร์, สมุนของคาร์เวอร์, ผู้มีทักษะในศิลปะของการทรมานจักระ เขายังเป็นศิษย์ของ ด็อกเตอร์คอฟแมน
เดสมอนด์ เลเวลีน เป็น คิว ผู้ประดิษฐ์อุปกรณ์ของเอ็มไอ6
วินเซนต์ เชียแวลลี เป็น ด็อกเตอร์ คอฟแมน, นักฆ่ามืออาชีพ ถูกใช้งานโดย เอลเลียต คาร์เวอร์
คอลิน แซลมอน เป็น ชาร์ลส์ รอบินสัน, รองเสนาธิการของเอ็ม
ซาแมนทา บอนด์ เป็น มิสมันนีเพนนี, เลขานุการส่วนตัวของเอ็ม
นินา ยัง เป็น ทามารา สตีล, ผู้ประกาศข่าวของคาร์เวอร์
ดาปนี เดกเกอร์ส เป็น ประชาสัมพันธ์ของคาร์เวอร์มีเดียกรุปเน็ตเวิร์ก
จูเลียน เฟลโลว์ส เป็น รัฐมนตรีว่าการกระทรวงกลาโหมอังกฤษ, ผู้สั่งให้พลเรือเอก โรบัก ส่งกองกำลังเรือไปยังทะเลจีนใต้ ตัวละครนี้แทนที่ตัวละคร เซอร์ เฟรเดอริก เกรย์ (เจฟฟรีย์ คีน)
ซีซีล ทอมเซน เป็น ศาสตราจารย์ อิงกา เบิร์กสตรอม
เจอราร์ด บัตเลอร์ เป็น ลูกเรือของ เอชเอ็มเอส เดวอนเชอร์
จูเลียน ไรนด์-ทัตต์ เป็น พลาธิการของ เอชเอ็มเอส เดวอนเชอร์
ฮิวจ์ บอนเนอวิลล์ เป็น เจ้าหน้าที่สงครามทางอากาศของ เอชเอ็มเอส เบดฟอร์ด
เจฟฟรีย์ พาลเมอร์ เป็น พลเรือตรี โรบัก, ผู้โต้เถียงกับเอ็ม